Daar is 'n tyd om te verban | Die Vryburger
Jare gelede (1993) het Nelson Mandela iets kwyt geraak waarvan die implikasies waarskynlik nie deur hom behoorlik deurdink of verreken is nie.
Hy het in sy boodskap aan Cosatu onder luide toejuiging gesê: As die ANC aan julle doen wat die Apartheidsregering aan julle gedoen het, dan moet julle aan die ANC doen wat julle aan die Apartheidsregering gedoen het.
Miskien het dit tyd geword dat Nelson Mandela en Cosatu nou optree. Dit het tyd geword om die ANC te verban, en dalk tyd geword om die ondersteuners van die ANC ook te verban. Ons sal nie so wreed wees om te sê hulle moet mekaar uitmoor soos wat hulle tans met ons doen nie.
Vanjaar se Geloftedag vieringe het stil en ordelik verloop soos wat dit hoort. Dit is immers hoe Boere-Afrikaners Geloftedag herdenk – "als een Sabbatdag…."
Een of dalk twee steurings was opvallend. Die een is die inhegtenisneming van twee lede van die Uitvoerende Partyraad van die FVP vir hul poging om die ANC konferensie te ontwrig. Dit is jammer dat daar nog volksgenote is wat hulle met sulke dinge besig hou.
Die ander geval is die versoeningspoging by die Voortrekkermonument waaroor ons nie berig omdat dit nie van wesenlike belang is nie. Dit is egter opvallend dat die linkse media slegs van die geval melding maak en van geen ander Geloftedag verrigtinge nie.
Die Vryburger berig ook oor die eerste bekendmakings-dokument van Afrikaner Kultuurbond se planne om Groot Trek 175 te herdenk. Die AKB is bekend daarvoor dat deeglike werk gedoen word met die herdenking van Groot Trek geleenthede. GT150 is nog vars in ons geheue!
Lees gerus die berigte oor naamsveranderings in Bloemfontein, Bram Fisher wat vereer word, en hoe terroriste aanvalle weer op volksgenote losgebars het.
Die mees merkwaardige nuusberig is waarskynlik die tientalle parlementslede wat sonder 'n matrieksertifikaat toegelaat is om 'n graadkursus by Unisa te volg. Die nuuswaardigheid word omlyn deur die feit dat sowat 30% van die "studente" nie die kursus kon slaag nie terwyl die vlak van die kursus slegs 'n geringe graad hoër as matriek is.
Boere-Afrikaners word deur sulke mense regeer in hierdie mooi land Is dit die rede waarom alles wat opgebou is, besig is om te verkrummel? Dit is tragies dat ons volk in slawerny gedompel is deur die papbroeke van 1994.
Miskien moet die Mandela ondersteuners werklik begin om hulle eie mense te verban.
6 thoughts on "Daar is 'n tyd om te verban"
Nic van Rhyn December 17, 2012 at 11:47 pm
André December 20, 2012 at 10:32 am
Net 'n regstelling: Die Groot Trek was deur die Afrikaner Volkswag gereël vanuit die huis van Prof Carel Boshoff. Die GT150 se slagspreuk was: OP TREK NA ONS EIE – Boshoff (seker ook destyds lid van die Konserwatiewe Party) se verskuilde agenda was ORANIA. Daarom wou hulle nie Jaap Marais se voorstel aanvaar: OP TREK MET ONS EIE.
Die Afrikaner Kultuurbond (AKB) was eers later gestig en was instrumenteel in die tot standkoming van Radio Pretoria.
Jammer dat die AKB nie goed genoeg was om die MAJUBAFEES in 2013 aan te bied nie. Dan sou die viering van die GROOT TREK 175 deeglik sy beslag kon kry.
Voorsitter van die GHA en Bestuurslid van die AKB
Jan de Beer December 24, 2012 at 11:42 am
Solank AKB , soos in die verlede, sy eie fees reel en nie betrokke raak by die FAK/Soli/Maroela saak nie is ons ten minste verseker van n volkseie fees sonder ander volke se mense wat betrek word.
Groter eenheid is wonderlik, solank dit op beginsels gegrond is wat streef na volksvryheid.
Gerrit December 24, 2012 at 11:44 am
Ja, ons wil nie weer n kaping sien nie – hierdie rasgemengde vakbond moet eerder hom hou by dit waarvoor hy daar is en wegbly van volkseie sake – hulle is behep met dinge wat ons nie aanstaan nie.
Peet Kruger December 24, 2012 at 11:47 am
Geen fees kan suksesvol wees as die multikulkturele vakbond wat ons radio gekaap het, by die GT175 soos gereel deur AKB, betrek word nie
Die GHA moet nie probeer om op 2 stoele te sit nie
DuP du Plessis January 10, 2013 at 4:11 pm
Nou ja, soos julle seker nou al weet, toe is die GT175 intussen gekaap deur die FAK en ander Afrikaner Broeders. Gister was die gesamentlike bekendmaking oor Radio Pretoria uitgesaai deur Theuns de Wet van die AKB en Danie Langner van die FAK. Hulle het groot gewag daarvan gemaak dat hulle gaan saamwerk om onenigheid in Afrikaner geledere uit te wis.
Nou ja ons weet ook dat die FAK en die ATKV kop in een mus is onder die Broeders se vaandel. So, dit sal seker net 'n kwessie van tyd wees voor die ATKV met sy swart- en moslem-Afrikaners ook daarby betrek word.